Kolozsvári nemzetközi repülőtér

A kolozsvári nemzetközi repülőtér (IATA: CLJ, ICAO: LRCL) (románul Aeroportul Internațional „Avram Iancu” Cluj-Napoca) Románia második legforgalmasabb nemzetközi repülőtere, 1917 óta létezik. Az első utasszállító repülőgép 1928. augusztus 2-án szállt le. A második világháború alatt katonai repülőtérként üzemelt. 1944 szeptemberében egy szovjet légitámadás következtében épületei, hangárai, kifutópályája tönkrement. A háború után a kifutópályát helyreállították, de az új épületet csak 1968. április 4-én adták át. Az 1990-es évek második felétől nemzetközi járatokat indít és fogad. Járatokat működtető társaságok és úticélok Jelenlegi állapot, tervek Jelenleg a kolozsvári reptérnek három terminálja van: az érkezési, az indulási és egy üres terminál a régi épületben. A fejlesztési tervek között szerepel egy új, 3500 m hosszú kifutópálya létesítése, valamint a már említett üres terminál átalakítása a teherforgalom számára. Fejlesztések Új kifutópálya 2011 szeptemberében nekifogtak az új, 3500 x 45 méteres kifutópálya építéséhez. Először az első 2100 méteres szakaszt építik meg, majd a Kis-Szamos elterelése után a maradék 1400 métert is megépítik. 2012 novemberében a Kolozs megyei tanács elnöke aláírta Kis-Szamos elterelésére vonatkozó engedélyt. Az eredeti tervek szerint a pályát 2013 júniusáig kellett volna átadják, de ez csak 2013. október 26-án valósult meg. Előtér kibővítése A forgalom növekedésének elősegítése érdekében az előtér kiszélesítésével új repülőgép parkolóhelyeket létesítenek. Az új parkolóhelyeken az A320-as és a B737-es repülőgépcsaládok legnagyobb példányai is elférnek majd. Új irányítótorony építése Az repülőtér térbeli növekedése miatt a repülésirányítóknak is új munkahelyre van szükségük ahonnan átláthatják az egész repülőteret. Emiatt a repülőtér a ROMATSA-val közösen dolgozva egy új irányítótorony terveit készíti el. Egyéb fejlesztések Egymillió euró értékű EU-s pályázatot nyert 2012 júliusában a kolozsvári repülőtér, és ugyanennyit tesz hozzá saját forrásból is. Az így létrejött kétmillió eurós alapból olyan tanulmányok elkészítését finanszírozzák, amelyek megvizsgálják a termináloknak a vasúthálózattal való összekötési lehetőségeit. Forgalom Az utasok száma 1996–2017 között az alábbiak szerint alakult: Az utasforgalom az elmúlt években az alábbi módon változott: Megközelítése Kolozsvár központjától kb. 7,5 km-re keletre, Szamosfalván található. A város központjával (Széchenyi tér / Piața Mihai Viteazul) a hétköznapokon 10 percenként, hétvégén félóránként közlekedő 8-as busz köti össze. A vasútállomással (Baross tér/Piața Gării) a hét összes napján 25 percenként közlekedő 5-ös trolibuszjárat köti össze. Balesetek 1986. szeptember 5-én 17:00 óra körül egy utasokkal teli Antonov An-24-es repülőgép Bukarest Otopeni repülőtérről felszállva menetrend szerint Kolozsvár felé vette az irányt. Amikor megkezdték a leszállást, az egyik légiutas-kísérő, Aurelia Grigore, észrevette, hogy a repülőgép a megengedettnél nagyobb sebességgel száll le. Amikor az orrfutómű megérintette a kifutópályát, az a nagy sebesség miatt többször visszapattant, egészen addig, amíg a repülőgép meg nem állt. A repülőgép orra kigyulladt. Grigore felfogta, hogy ez egy vészhelyzet. Légiutas-kísérő kollégájával együtt elkezdték kimenekíteni az utasokat. Kinyitották a vészkijáratokat, és leeresztették a lépcsőket, de a lépcsők nem értek le a földig, mert az első kerék eltörött. Emil Hossu, a híres színész segített nekik. „Ő volt az egyetlen, aki megőrizte a nyugalmát és segített nekünk a repülőgépet biztonságban kiüríteni”, mondta Grigore. Miután az utasokkal együtt elhagyták a repülőgépet, visszatértek, hogy segítsenek a fülkéjükbe ragadt pilótákon. „A pilótafülke lángolt, és mi minden reményt elvesztettünk, hogy megmentsük őket.” Borzasztó pillanatok következtek az utasoknak és a személyzetnek egyaránt. A repülőt elemésztette a tűz a fedélzetén lévő pilótákkal együtt. Tíz perccel később látták, ahogy a másodpilóta megpróbált kimászni az ablakon keresztül. „Azt mondta nekünk, hogy a lába beszorult, és nem tud kimászni. Megpróbáltunk segíteni, de nem tudtunk. Végül sikerült kimásznia az égő repülőgépből. Teljesen meg volt égve, ránézni is rossz volt.” Őt elszállították a sürgősségi kórházba, de másnap belehalt súlyos égési sebeibe. A hatóságok szerint a balesetet a fedélzeti berendezés meghibásodása okozta. A balesetben egyetlen utas sem vesztette életét. Jegyzetek Fordítás Ez a szócikk részben vagy egészben a Cluj-Napoca International Airport című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. (a "Balesetek" szakasz) Külső hivatkozások Hivatalos honlap (angolul) A repülőtér aktuális időjárása a NOAA/NWS-től Baleset- és repülőesemény-történet az Aviation Safety Network adatbázisában